DTAC ร่วมสร้างสังคมพ่อแม่ยุคดิจิทัลเปิดตัวหนังสือ “dtac Parent Guide”
DTAC ร่วมกับ เทเลนอร์ กรุ๊ป และองค์การยูนิเซฟ ประเทศไทย ผนึกกำลังร่วมสร้างสังคมพ่อแม่ยุคดิจิทัลให้เข้มแข็ง ด้วยการเปิดตัวหนังสือ “dtac Parent Guide คู่มือพ่อแม่ยุคดิจิทัล เข้าใจลูก เข้าใจโลกไซเบอร์” เชื่อพ่อแม่ทุกคนควรอ่าน
3 มิ.ย. 2559


บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)หรือ DTAC ร่วมกับ เทเลนอร์ กรุ๊ป และองค์การยูนิเซฟ ประเทศไทย ผนึกกำลังร่วมสร้างสังคมพ่อแม่ยุคดิจิทัลให้เข้มแข็ง ด้วยการเปิดตัวหนังสือ “dtac Parent Guide คู่มือพ่อแม่ยุคดิจิทัล เข้าใจลูก เข้าใจโลกไซเบอร์” หลังพบสถิติเด็กร้อยละ 59 หันหลังให้พ่อแม่และเลือกที่จะปรึกษาเพื่อน หรือคนที่ไม่รู้จักบนโลกอินเทอร์เน็ตแทน และเด็กกว่าร้อยละ 48 ไม่มีภูมิคุ้มกันตนเองและถูกกลั่นแกล้งบนโลกออนไลน์ มั่นใจคู่นี้เสมือนยาสามัญประจำบ้านที่พ่อแม่ทุกคนควรอ่าน